I parken finnes en blomstereng og blomstrende trær. Hagen ved Kurland gård, som lå på parkområdet, hadde en dam. Denne er rekonstruert i kulturparken, med vannliljer. Ved dammen er satt opp en drikkefontene, der de som vandrer Pilegrimsleden og andre kan drikke. Ved dammen står en fast grill. Parken er anlagt for å sikre naturverdiene knyttet til dammen og den rike edelløvskogen i skråningen ned mot Micheletveien.